O mașină a lovit o căruță pe DN 17. Trei răniți, căruțașul de 21 de ani și doi pasageri din atelaj
Luni, 4 martie, în jurul orei 19.15, un bărbat de 40 ani din Ciprian Porumbescu, în timp ce conducea autovehiculul pe DN 17, dinspre Ilișești spre Drăgoiești, a intrat în coliziune fața-spate cu un atelaj hipo condus de un tânăr de 21 ani, din Ciprian Porumbescu. În urma impactului a rezultat vătămarea corporală ușoară a trei persoane, respectiv conducătorul atelajului hipo și a doi pasageri ai acestuia. Atât conducătorul atelajului cât și conducătorul auto au fost testat cu aparatul etilotest, rezultatul fiind 0,00 mg/l alcool în aerul expirat pentru fiecare dintre ei, după care s-au recoltat mostre biologice de sânge în vederea stabilirii cu exactitate a alcoolemiei la Spitalul Judeţean Suceava.
S-a întocmit dosar penal privind infracţiunea de "vătămare corporală din culpă".